**Z A P I S N I K**

**sa 32. sjednice Općinskog vijeća Općine Stubičke Toplice, održane dana 03. kolovoza 2020. godine kao**

**e-sjednica**

Sudjelovanje u e - sjednici potvrdili su vijećnici:

Nikola Kristić, Zrinka Košić Bosnar, Jurica Knezić, Damir Pavrlišak, Robert Pilski, Nedjeljko Ćuk, Dejan Hrastinski, Dejan Borovčak, Sanja Čajko, Tomislav Mlinarić, Filip Poštek, Sabina Frgec

Vijećnica Nina Gradiški Zrinski telefonskim putem obavjestila je da ne želi sudjelovati u elektronskoj sjednici, jer smatra da se trebala održati sjednica sa prisustvom vijećnika obzirom da su na dnevnom redu vrlo važne točke. Sjednica se trebala održati po epidemiološkim pravilima.

Sjednica je otvorena za sudjelovanje u vremenu od 19,00 do 21,00 sati, u kojem vremenu je predviđeno da se vijećnici očituju sa svojim pitanjima i prijedlozima te da izvrše glasanje po pojedinim točkama.

Vijećnicima je upućen

**D N E V N I R E D**

1. Usvajanje zapisnika sa 31. sjednice Općinskog vijeća Općine Stubičke Toplice.
2. Donošenje Odluke o određivanju pravnih osoba od interesa za sustav civilne zaštite Općine Stubičke Toplice.
3. Donošenje Odluke o odabiru u postupku nabave usluge prijevoza učenika Osnovne škole Vladimir Bosnar Stubičke Toplice za školsku godinu 2020./2021.
4. Donošenje Odluke o dopuni Odluke o koeficijentima za obračun plaća službenika i namještenika u Jedinstvenom upravnom odjelu Općine Stubičke Toplice.
5. Donošenje Odluke o davanju suglasnosti na zapošljavanje trećeg odgojitelja/ice na određeno vrijeme, nepuno radno vrijeme, 20 sati tjedno od 01. rujna 2020. do 31. kolovoza 2021. godine u Dječjem vrtiću ZVIREK.
6. Pitanja i prijedlozi.

Dnevni red jednoglasno je usvojen.

TABELA GLASANJA PREMA TOČKAMA DNEVNOG REDA:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Točka 1. | Točka 2. | Točka 3. | Točka 4. | Točka 5. | Točka 6. |  |
| Tomislav Mlinarić | za | za | za | za | za | / |  |
| Damir Pavrlišak | za | za | za | za | za | / |  |
| Zrinka Košić Bosnar | za | za | za | za | za | / |  |
| Nedjeljko Ćuk | za | za | za | za | za | / |  |
| Robert Pilski | za | za | za | za | za | / |  |
| Filip Poštek | za | za | za | za | za | / |  |
| Dejan Hrastinski | za | za | za | za | za | / |  |
| Jurica Knezić | za | za | za | za | za | / |  |
| Sanja Čajko | za | za | za | za | za | / |  |
| Dejan Borovčak | za | za | za | za | za | / |  |
| Nikola Kristić | za | za | za | suzdržan | za | / |  |
| Sabina Frgec | za | za | za | suzdržana | za | / |  |
| Nina Gradiški Zrinski | / | / | / | / | / | / |  |
| **Rezultati glasanja po točkama** | **12 za** | **12 za** | **12 za** | **10 za**  **2 suzdržana** | **12 za** | **/** |  |

OBJEDINJENI PRIJEDLOZI, PITANJA I GLASOVI VIJEĆNIKA, DONESENE ODLUKE:

**Ad.1.**

**Usvajanje zapisnika sa 31. sjednice Općinskog vijeća Općine Stubičke Toplice.**

RASPRAVA: Nema

Zapisnik sa 31. sjednice Općinskog vijeća jednoglasno je usvojen sa dvanaest (12) glasova.

**Ad.2.**

**Donošenje Odluke o određivanju pravnih osoba od interesa za sustav civilne zaštite Općine Stubičke Toplice.**

RASPARAVA:

Nikola Kristić - Izjašnjavam se ZA…ali ujedno pitam, a koje su još pravne ili fizičke osobe uključene u sustav civilne zaštite…? U slučaju prirodnih katastrofa, npr, potresa, poplave, potrebna je i građevinska operativa, pa u tom smislu pretpostavljam da su uključene tvrtke koje posjeduju takvu operativu…ako nisu, onda je potrebno odluku revidirati i nadopuniti…

Također, odluka bi trebala sadržavati i najavu konkretnih operativnih postupaka u slučaju prirodnih katastrofa, odnosno upoznavanje navedenih subjekata s obvezama u slučaju hitnih djelovanja. Također i objavu za mještane da imaju sve potrebne informacije…Sve navedene informacije, morali bi znati i članovi Općinskog vijeća…

Uz ove nadopune i prijedloge, glasam ZA.

Jednoglasno sa dvanaest (12) glasova donosi se

**O D L U K A**

**o određivanju pravnih osoba od interesa za sustav civilne zaštite**

**Općine Stubičke Toplice**

**Članak 1.**

Ovom Odlukom određuju se pravne osobe od interesa za sustav civilne zaštite na području Općine Stubičke Toplice s ciljem priprema i sudjelovanja u aktivnostima radi smanjenja rizika od katastrofa, pružanja brzog odgovora na prijetnje i opasnosti nastanka te ublažavanja posljedica katastrofa i velikih nesreća.

Pravnom osobom od interesa za sustav civilne zaštite na području Općine Stubičke Toplice određuju se:

* Osnovna škola Vladimir Bosnar Stubičke Toplice, Strmečka cesta 5a, 49 244 Stubičke Toplice,
* Stubaki prijevoz d.o.o., Strmec Stubički 178, 49 244 Stubičke Toplice.

Konkretne zadaće pravnih osoba u sustavu civilne zaštite i njihovi kapacitete ili samo dio kapaciteta od značaja za reagiranje u velikim nesrećama i katastrofama navedeni su u Prilogu 1. ove Odluke.

U slučaju katastrofalnih posljedica, osim pravnih osoba od interesa za sustav civilne zaštite Općine Stubičke Toplice koje su određene ovom Odlukom, uključit će se redovne snage – pravne osobe koje postupaju prema vlastitim operativnim planovima.

**Članak 3.**

Općina Stubičke Toplice podmiriti će pravnoj osobi iz članka 1. ove Odluke stvarno nastale troškove djelovanja ljudskih snaga i materijalnih resursa u provedbi mjera i aktivnosti u sustavu civilne zaštite, a isto će se regulirati sporazumom.

**Članak 4.**

Pravne osobe iz članka 1. ove Odluke dio su operativnih snaga sustava civilne zaštite Općine Stubičke Toplice i dužne su izraditi Operativne planove temeljem članka 36. stavak 1. Zakona o sustavu civilne zaštite („Narodne Novine“, broj 82/15, 118/18, 31/20).

Jedan primjerak Operativnog plana, pravne osobe iz članka 1. ove Odluke dostavit će Općini Stubičke Toplice.

**Članak 5.**

Stupanjem na snagu ove Odluke prestaje važiti Odluka o određivanju pravnih osoba od interesa za sustav civilne zaštite Općine Stubičke Toplice (KLASA: 810-01/18-01/05, URBROJ: 2113/03-01-18-3, od 09.03.2018.god.).

**Članak 6.**

Ova Odluka stupa na snagu osmog dana od dana objave u „Službenom glasniku Krapinsko – zagorske županije“.

**AD.3.**

**Donošenje Odluke o odabiru u postupku nabave usluge prijevoza učenika Osnovne škole Vladimir Bosnar Stubičke Toplice za školsku godinu 2020./2021.**

RASPRAVA

Nikola Kristić - Ako predlagatelj, odnosno Komisija koja je pregledala ponude, odgovorno stoji iza prijedloga….glasam ZA!

Jednoglasno sa dvanaest (12) glasova donosi se

**ODLUKA O ODABIRU**

**(Ev. br. 6/2020)**

**I.**

Predmet nabave: usluga prijevoza učenika Osnovne škole Vladimir Bosnar za školsku godinu 2020./2021.

Broj zaprimljenih ponuda: jedna.

**II.**

Kriterij odabira: najniža cijena.

**III.**

Kao najpovoljnija ponuda u postupku jednostavne nabave radi nabave usluge prijevoza učenika Osnovne škole Vladimir Bosnar za školsku godinu 2020./2021., evidencijski broj nabave 6/2020, za koji je Poziv na dostavu ponuda objavljen na web stranici Općine: [www.stubicketoplice.hr](http://www.stubicketoplice.hr) dana 17. srpnja 2020. godine, odabire se ponuda ponuditelja:

|  |  |
| --- | --- |
| *PODACI O PONUDITELJU ČIJA JE PONUDA ODABRANA:* | |
| *Naziv, sjedište i OIB:* | **STUBAKI PRIJEVOZ d.o.o., Strmec Stubički 17, Stubičke Toplice, *OIB:33884786770*** |
| *Cijena ponude u kn bez PDV:* | ***187.250,00 kn*** |
| *Ukupna cijena ponude u kn sa PDV:* | ***234.062,50 kn*** |

**IV.**

Nazivi ponuditelja čije su ponude odbijene: nitko.

**V.**

**Uputa o pravnom lijeku:** protiv ove Odluke, sukladno čl. 77a. Zakona o lokalnoj i područnoj (regionalnoj) samoupravi (Nar. nov. br. 33/01, 60/01, 129/05, 109/07, 36/09, 125/08, 150/11 i 144/12, [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157) i 98/19) ne može se izjaviti žalba, već se može pokrenuti upravni spor.

**Ad.4.**

**Donošenje Odluke o dopuni Odluke o koeficijentima za obračun plaća službenika i namještenika u Jedinstvenom upravnom odjelu Općine Stubičke Toplice**

RASPRAVA:

Nikola Kristić - Ovu temu već smo apsolvirali na jednoj od prethodnih sjednica Općinskog vijeća i čini mi se većinom glasova odbili prijedlog odluke…pa je čudno što se identična odluka ponovo stavlja na dnevni red!?

U obrazloženju nije objašnjeno koji su to razlozi, a nije niti obrazloženo da ne postoje mogućnosti internog prerasporeda poslova i radnih zadataka od trenutačno zaposlenih osoba…posebno je to važno u ovoj situaciji, koja bi uz objektivne, ali i subjektivne okolnosti smanjenja financijskih prihoda Općine, mogla perspektivno ugroziti i redovito izvršavanje financijskih obveza i prema trenutačno zaposlenim radnicima u Jedinstvenom upravnom odjelu…već se bez financijske projekcije otvara još jedno radno mjesto…

Pitanje: ne može li se to riješiti prerasporedom ili eventualno prijemom na određeno vrijeme osobe na zamjeni, do povratka s porodiljskog dopusta zaposlenice Jedinstvenog upravnog odjela?

Slijedom izrečenog, o ovoj temi, glasam SUZDRŽANO!

Sabina Frgec - Poštovani predsjedniče OV-a, cijenjeni kolege vijećnici, poštovani načelniče,

o ovom smo se prijedlogu Odluke o dopuni Odluke o koeficijentima za obračun plaća službenika i namještenika u Jedinstvenom upravnom odjelu Općine Stubičke Toplice izjašnjavali na 27.sjednici OV-a održane 3.ožujka 2020. te prijedlog nije usvojen. Konstatirano je da je to radno mjesto otvoreno prošle godine za stručno osposobljavanje jedne mlade osobe i kako se zapravo potencijalno otvara još jedno radno mjesto u JUO-u naše Općine. Načelnik Beljak, citirano iz Zapisnika, pojašnjava da se neće raspisivati natječaj za to radno mjesto. Međutim, iz današnjeg Prijedloga razvidno je da će ići natječaj za Višeg stručnog suradnika za proračun i računovodstvene poslove što u prijevodu znači otvaranje novog radnog mjesta i to u jeku gospodarske krize uzrokovane COVID-om 19 koja se negativno odrazila i na općinski proračun, a što je konstatirano na prošloj sjednici održanoj u srpnju. Nije nebitna niti činjenica da nam je općinski proračun i dalje u minusu! Na moj prijedlog da se za iduću školsku godinu roditeljima u stopostotnom iznosu financira eksperimentalni program cjelodnevne nastave u OŠ Vladimir Bosnar Stubičke Toplice, načelnik Beljak je odgovorio da niti jedna jedinica lokalne samouprave ne financira produženi boravak u stopostotnom iznosu. Napominjem, ne radi se o produženom boravku, već o cjelodnevnoj nastavi i njezinom eksperimentalnom provođenju! Za djecu se nema, ali nije nikakav problem otvoriti još jedno radno mjesto u računovodstvenom odsjeku uz pripadajuća dva- voditelja odsjeka za proračun i računovodstvo te stručnog suradnika za proračun i računovodstvene poslove.

Suzdržana po ovoj točci Dnevnog reda.

Sa deset (10) glasova za i dva (2) suzdržana glasa donosi se

**ODLUKA O DOPUNI ODLUKE O KOEFICIJENTIMA ZA OBRAČUN PLAĆA SLUŽBENIKA I NAMJEŠTENIKA U JEDINSTVENOM UPRAVNOM ODJELU OPĆINE STUBIČKE TOPLICE**

**Članak 1.**

U članku 1. Odluke o koeficijentima za obračun plaća službenika i namještenika u Jedinstvenom upravnom odjelu Općine Stubičke Toplice („Službeni glasnik Krapinsko-zagorske županije“ broj 15/12, 28/13 i 52A/18 u tablici RADNA MJESTA II. KATEGORIJE, Potkategorija radnog mjesta Viši stručni suradnik, ispod višeg stručnog suradnika za pravne poslove, dodaje se red:

|  |  |  |  |
| --- | --- | --- | --- |
| Potkategorija radnog mjesta | Naziv radnog mjesta | Klasifikacijski rang | KOEFICIJENT |
| Viši stručni suradnik |  |  |  |
|  | **Viši stručni suradnik za proračun i računovodstvene poslove** | **6.** | **1,4** |

**Članak 2.**

Ova Odluka stupa na snagu osmog dana od dana objave, a objavit će se u Službenom glasniku Krapinsko-zagorske županije.

**Ad.5.**

**Donošenje Odluke o davanju suglasnosti na zapošljavanje trećeg odgojitelja/ice na određeno vrijeme, nepuno radno vrijeme, 20 sati tjedno od 01. rujna 2020. do 31. kolovoza 2021. godine u Dječjem vrtiću ZVIREK**

RASPRAVA: Nema

Jednoglasno sa dvanaest (12) glasova donosi se

**O D L U K A**

**I.**

Daje se suglasnost Dječjem vrtiću ZVIREK za zapošljavanje trećeg odgojitelja, na određeno vrijeme, s nepunim radnim vremenom od 20 sati tjedno, čiju će plaću i sva ostala materijalna prava sukladno Pravilniku o radu Dječjeg vrtića ZVIREK, financirati Općina Stubičke Toplice.

**II.**

Ova Odluka stupa na snagu danom donošenja.

**Ad.6.**

**Pitanja i prijedlozi.**

RASPRAVA: Nema

KLASA:021-05/20-01/29

URBROJ:2113/03-01-20-2

Stubičke Toplice, 03.08.2020.

Zapisničar Predsjednik Općinskog vijeća

Općine Stubičke Toplice

Melita Šarić Tomislav Mlinarić